Mõisakülla ― Abja linn
Alevivolikogu tulevasele linnale nime otsimas.

Mõisaküla alevivolikogu viimasel koosolekul oli elavamaks küsimuseks linnakssaamise puhuks alevile uue nime otsimine. Alevivalitsusel on kõne all olnud linna nimedena “Mõisla” ja “Piirilinn”. Volinik Kass soovitas mitte võtta “luulelisi” nimesid, vaid jääda praeguse nime juurde, mis olla kõlav ja ajalooline. Volinik M. Järve leidis, et sisuliselt oleks nimi “Mõisaküla linn” vastuvõtmatu, kuna Mõisaküla lähedal pole ühtegi mõisa. Volinik Maksim soovitas nimesid “Mulkla” ja “Sabalinn”. Ettepaneku, nimetada tulevast linna “Abja'ks”, tegi volinik adv. Kass, põhjendades seda sellega, et praegune Mõisaküla alev on asutatud ja asubki terveni Abja valla endisel maaaalal. Pealegi piirdub Mõisaküla alev ainuüksi Abja valla maadega ja Mõisaküla on ainlue asula Abja valla maaalal, mis võiks omandada linna õigused niihästi praegu kui ka ettenähtavas tulevikus.

Enne küsimuse hääletamist tegi vol. Tisler ettepaneku Mõisaküla alevile linnaks saamisel panna nimeks “Mõisla”. Kinnisel hääletusel sai volinik Kassi ettepanek, võtta uue linna nimeks “Abja”, poolt 7, vastu 3 ja erapooletuid 1 hääl. Seega saab Mõisaküla linnaks saamisel nimeks ― Abja.  Teised ettepanekud jäid vähemusse.     

Uus Eesti
1937